CELEX: 31981D0811
Language: el
Date: 1981-09-15 00:00:00
Title: 81/811/EOK: Απόφαση τής Επιτροπής τής 15ης Σεπτεμβρίου 1981 περί χορηγήσεως αδείας στό Βασίλειο τού Βελγίου, στό Μέγαλο Δουκάτο τού Λουξεμβούργου καί στό Βασίλειο τών Κάτω Χωρών νά εξαιρέσουν από τήν κοινοτική μεταχείριση βαμβακερά φλοκωτά (μπουκλέ) υφάσματα σπογγώδους μορφής, τίς βαμβακερές οθόνες καθαριότητος υπηρεσίας ή μαγειρείου, σπογγώδους μορφής, καταγωγής Βραζιλίας (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D0811

81/811/EOK: Απόφαση τής Επιτροπής τής 15ης Σεπτεμβρίου 1981 περί χορηγήσεως αδείας στό Βασίλειο τού Βελγίου, στό Μέγαλο Δουκάτο τού Λουξεμβούργου καί στό Βασίλειο τών Κάτω Χωρών νά εξαιρέσουν από τήν κοινοτική μεταχείριση βαμβακερά φλοκωτά (μπουκλέ) υφάσματα σπογγώδους μορφής, τίς βαμβακερές οθόνες καθαριότητος υπηρεσίας ή μαγειρείου, σπογγώδους μορφής, καταγωγής Βραζιλίας (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 301 της 22/10/1981 σ. 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Σεπτεμβρίου 1981  περί χορηγήσεως αδείας στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών να εξαιρέσουν από την κοινοτική μεταχείριση τα βαμβακερά φλοκωτά (μπουκλέ) υφάσματα σπογγώδους μορφής, τις βαμβακερές οθόνες καθαριότητος υπηρεσίας ή μαγειρείου, σπογγώδους μορφής, καταγωγής Βραζιλίας  (Τα κείμενα στη γαλλική και ολλανδική γλώσσα είναι τα μόνα αυθεντικά)  (81/811/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υποόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3  Εκτιμώντας:  ότι στις 2 Σεπτεμβρίου 1981 οι κυβερνήσεις των χωρών της Μπενελούξ υπέβαλαν αίτηση στην Επιτροπή των Ευρωπαϊκών Κοινοτήτων, βάσει του άρθρου 115 πρώτο εδάφιο της συνθήκης, προκειμένου να τους χορηγηθεί άδεια να εξαιρέσουν από την Κοινοτική μεταχείριση τα βαμβακερά φλοκωτά (μπουκλέ) υφάσματα σπογγώδους μορφής, τις βαμβακερές οθόνες καθαριότητος υπηρεσίας ή μαγειρείου σπογγώδους μορφής της κλάσεως 55.08 και της διακρίσεως 62.02 ex Β ΙΙΙ του Κοινού Δασμολογίου (κατηγορία 9), καταγωγής Βραζιλίας, τα οποία τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στην Κοινότητα των εν λόγω προϊόντων, καταγωγής Βραζιλίας, αποτέλεσε αντικείμενο συμφωνίας την οποία διαπραγματεύθηκε η Κοινότητα με τη χώρα αυτή· ότι, στο πλαίσιο αυτής της συμφωνίας, η Βραζιλία δεσμεύθηκε να θεσπίσει όλα τα αναγκαία μέτρα για να περιορίσει τις εξαγωγές της των εν λόγω προϊόντων με προορισμό την Κοινότητα έως ορισμένα ανώτατα ποσά· ότι, για να θέσει σε εφαρμογή τη συμφωνία αυτή και για να λάβει υπόψη του τα ιδιαίτερα χαρακτηριστικά της, το Συμβούλιο με τον κανονισμό (ΕΟΚ) αριθ. 3059/78 (2), όπως τροποποιήθηκε τελευταία με τον κανονισμό (ΕΟΚ) αριθ. 920/81 (3) καθιέρωσε ειδικό κοινό καθεστώς για εισαγωγές ορισμένων υφαντουργικών προϊόντων·  ότι, λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, το κοινοτικό αυτό ανώτατο ποσό έχει κατανεμηθεί μεταξύ των Κρατών μελών με τρόπο ώστε να ληφθούν υπόψη τα στοιχεία αυτά·  ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής είναι δυνατό να επιτευχθεί μόνο σταδιακά·  ότι οι διαφορές αυτές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν εκτροπές στο εμπόριο·  ότι, όσον αφορά την κατάσταση στον σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του εν λόγω προϊόντος καταγωγής τρίτων χωρών αυξήθηκαν από 1 110 τόνους κατά το 1979 σε 1 496 τόνους το 1980 και ανήλθαν σε 632 τόνους κατά τους τρείς πρώτους μήνες του 1981·  ότι οι τιμές των εν λόγω προϊόντων καταγωγής Βραζιλίας είναι περίπου κατά 46 % χαμηλότερες από τις τιμές παρόμοιων προϊόντων στη Μπενελούξ·  ότι η παραγωγή παρόμοιων προϊόντων στη Μπενελούξ παραμένει στάσιμη σε επίπεδο 10 440 τόνων·  ότι το προσωπικό μειώθηκε λόγω απολύσεων και ότι οι περιπτώσεις μειώσεως των ωραρίων αυξήθηκαν σημαντικά·  ότι η πραγματοποίηση άλλων έμμεσων εισαγωγών, οι οποίες αναμένεται να προστεθούν σε εκείνες που έχουν ήδη πραγματοποιηθεί ή πρόκειται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·  ότι δεν είναι δυνατό να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατό να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3·  ότι, δεδομένου ότι εκκρεμεί νόμιμα ενώπιον των αρχών του Κράτους μέλους, το οποίο έχει υποβάλει την αίτηση, αίτηση τίτλου εισαγωγής για ποσότητα 44 τόνων, δεν είναι δυνατό να εγκριθεί η αίτηση αυτή, λόγω του όγκου της, με τη χορήγηση παρόμοιας άδειας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στο Βασίλειο του Βελγίου στο Μεγάλο Δουκάτο του Λουξεμβούργου και στο Βασίλειο των Κάτω Χωρών να εξαιρέσουν από την Κοινοτική μεταχείριση τα προϊόντα που αναφέρονται κατωτέρω, καταγωγής Βραζιλίας, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά την 1η Σεπτεμβρίου 1981.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 55.08 και 62.02 ex Β ΙΙΙ  (Κώδικας ΝΙΜΕΧΕ:  55.08-10, 30, 50, 80· 62.02-71)  Κατηγορία 9  // Βαμβακερά φλοκωτά (μπουκλέ) υφάσματα σπογγώδους μορφής, βαμβακερές οθόνες καθαριότητος υπηρεσίας ή μαγειρείου σπογγώδους μορφής  //   //  Άρθρο 2  Η παρούσα απόφαση εφαρμόζεται μέχρι να ανοιχθούν στη Μπενελούξ νέες δυνατότητες εισαγωγής των προϊόντων αυτών έναντι της Βραζιλίας και το αργότερο μέχρι τις 31 Δεκεμβρίου 1981.  Άρθρο 3  Η παρούσα απόφαση απευθύνεται στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών.  Έγινε στις Βρυξέλλες, στις 15 Σεπτεμβρίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 365 της 27. 12. 1978, σ. 1.  (3) ΕΕ αριθ. L 98 της 9. 4. 1981, σ. 1.